Dragi učenici 8.a i 8.b razreda!

Današnja video lekcija je Povijest hrvatskoga jezika od 20. stoljeća.

* u udžbeniku pažljivo pročitajte str. 12, 13., 14. i 15.
* zatim pogledajte video lekciju <https://www.youtube.com/watch?v=CGQgwWnmwZ0&list=PL9Mz0Kqh3YKqNMiDs10U0umUFgZ8KQFb-&index=4&t=0s>
* u bilježnicu zapišite plan ploče (Učenici 8.b su ovo gradivo započeli u školi pa trebaju dovršiti plan ploče – gradivo prije Zagrebačke škole crtanoga filma.)

**PLAN PLOČE:**

**Povijest hrvatskoga jezika od 20. stoljeća**

**1. Za Austro-Ugarske Monarhije (do 1918.)**

– utjecaj hrvatskih vukovaca (Ivan Broz, Tomo Maretić, Franjo Iveković) –

 hrvatski jezikoslovci koji su u hrvatski književni jezik nastojali unijeti

 jezikoslovna shvaćanja srpskoga jezikoslovca Vuka Karadžića

– zajednički književni jezik – novoštokavski ijekavski govor (jezik usmene

 književnosti)

– zanemarena hrvatska književna baština nastala na trima narječjima

**2. Za Kraljevine SHS/Jugoslavije (1918. – 1941.)**

– gubljenje hrvatskih jezičnih osobitosti

– poistovjećivanje hrvatskoga i srpskoga jezika

– nametanje riječi srpskoga podrijetla i tuđica

**3. Za Nezavisne Države Hrvatske (1941. – 1945.)**

– osnovan Hrvatski državni ured za jezik

– briga o čistoći i pravilnoj uporabi hrvatskoga jezika u javnoj uporabi

– potisnute riječi vraćene u uporabu, stvorene nove riječi

**4. Za SFR Jugoslavije (1945. – 1991.)**

– položaj hrvatskoga jezika sličan onomu za vrijeme Kraljevine Jugoslavije

– jačaju težnje posrbljivanja hrvatskoga jezika

**Novosadski dogovor** je potpisan **1954.** godine.

**Novosadski dogovor:**

* proglašava zajednički književni jezik (Srba, Hrvata i Crnogoraca) s dvama izgovorima: ijekavskim i ekavskim
* nameće uporabu obaju pisama (latinice i ćirilice) na cjelokupnome području zajedničkoga jezika, kao i isticanje složenoga imena jezika: srpskohrvatski i hrvatskosrpski jezik

Objavljene su dvije inačice pravopisa.

**Deklaracija o nazivu o položaju hrvatskog književnog jezika** je objavljena **1967.** godine u časopisu *Telegram.*

**Deklaracija** traži:

1. unošenje odredbe o ravnopravnosti četiriju književnih jezika (slovenskoga, hrvatskoga, srpskoga i makedonskoga) u Ustav SFRJ

2. napuštanje Novosadskoga dogovora

3. uporabu naziva hrvatski jezik

Deklaracija doživljava javne osude i najavljuje hrvatsko proljeće.

**1971.** objavljen ***Hrvatski pravopis*** autora Stjepana Babića, Božidara Finke,

Milana Moguša. (Pravopis je zabranjen i uništen.)

**5. U samostalnoj Republici Hrvatskoj (od 1991.)**

– poslije proglašenja hrvatske neovisnosti nastupile su povoljne političke prilike

 za razvoj hrvatskoga jezika

– objavljeni novi priručnici hrvatskoga jezika

Nakon što prepišete plan ploče, vaš zadatak je na internetu istražiti i ukratko zapisati u bilježnicu što ste saznali o Danima hrvatskoga jezika.

-do ponedjeljka, 23.3.2020. riješite zadatke u RB na str. 9., 10. i 11. služeći se udžbenikom

Zadatak u bilježnici poslikajte i pošaljite mi u privatnoj poruci, a zadatke u RB ću provjeriti nakon što se vratimo u školu.

Odmorite se i lijepo provedite vikend!

učiteljica Martina Škrinjar